Alegeri 2024. Începe depunerea candidaturilor pentru alegerile locale din 9 iunie
Partidele politice, alianțele, organizațiile cetățenilor aparținând minorităților naționale și candidații independenți vor putea, începând de marți până pe 30 aprilie, ora 23.59, să depună la birourile electorale candidaturile pentru alegerile pentru autoritățile administrației publice locale din 9 iunie.